Խորհրդարանական ընտրություններ Գերմանիայում (2025)

**Գերմանիայում արտահերթ խորհրդարանական ընտրություններ,** տեղի են ունեցել 2025 թվականի փետրվարի 23-ին: ՔԴՄ/ՔՍՄ-ն Ֆրիդրիխ Մերցի գլխավորությամբ  Բունդեսթագում ամենաշատ մանդատներն է ստացել։ 

Սկզբում դրանք պետք է տեղի ունենային 2025 թվականի աշնանը, սակայն իշխող «Լուսացույց» կոալիցիայի ճգնաժամի և 2024 թվականի նոյեմբերի 6-ին ՖԴԿ ղեկավար Քրիստիան Լինդների՝ ֆինանսների նախարարի պաշտոնից հրաժարականի հետևանքով, Օլաֆ Շոլցը հայտարարեց. 2025 թվականի հունվարին Բունդեսթագի նկատմամբ վստահության քվեն և նույն թվականի մարտին նոր ընտրությունների նշանակում։ Նոյեմբերի 12-ին  ՔԴՄ/ՔՍՄ-ն, ԳՍԴԿ-ն և «Կանաչներ» կուսակցությունը համաձայնեցրել են Օլաֆ Շոլցի կառավարությանը անվստահություն հայտնելու ամսաթիվը՝ 2024 թվականի դեկտեմբերի 16-ին, ինչպես նաև արտահերթ խորհրդարանական ընտրությունների օրը՝ 2025 թվականի փետրվարի 23-ին։ Նույն օրը երկրի նախագահը հաստատել է արտահերթ ընտրությունների օրը։

## Ամսաթիվ
Ըստ Գերմանիայի Ֆեդերատիվ Հանրապետության հիմնական օրենքի համաձայն՝ Բունդեսթագի ընտրությունները պետք է տեղի ունենան հաջորդ գումարման մեկնարկից ոչ շուտ, քան 46 ամիս, և ոչ ուշ, քան 48 ամիս։ Քանի որ քվեարկությունը կարող է տեղի ունենալ միայն կիրակի կամ պետական տոն օրերին, կան սահմանափակ տարբերակներ՝ օգոստոսի 31, 7, 14, 21, սեպտեմբերի 28, 3, 5, 12, 19 կամ (առավելագույնը) 2025 թվականի հոկտեմբերի 26: 1998 թվականից ի վեր ընտրությունները միշտ անցկացվել են սեպտեմբերի վերջին կամ նախավերջին կիրակի օրը, սակայն այս հարցի վերաբերյալ վերջնական որոշումը պետք է կայացնի նախագահը, դաշնային և տարածաշրջանային կառավարությունների հետ խորհրդակցելուց հետո։

Եթե ​​20-րդ գումարման Բունդեսթագի աշխատանքները վաղաժամկետ դադարեցնեն, ապա ընտրությունները պետք է տեղի ունենային ոչ ուշ, քան այս իրադարձությունից 60 օր հետո։ 2024 թվականի դեկտեմբերի 16-ին խորհրդարանն անվստահություն է հայտնել Շոլցի կառավարությանը։ Դեկտեմբերի 27-ին Գերմանիայի նախագահ Ֆրանկ-Վալտեր Շթայնմայերը, կանցլեր Օլաֆ Շոլցի խնդրանքով, ցրեց 20-րդ Բունդեսթագը և արտահերթ խորհրդարանական ընտրություններ նշանակեց 2025 թվականի փետրվարի 23-ին։

## Ընտրությունների համատեքստը
2021 թվականի ընտրություններում հաղթել է Գերմանիայի սոցիալ-դեմոկրատական կուսակցությունը, որը կոալիցիա է կազմել Ազատ դեմոկրատական ​​կուսակցության և «Կանաչներ» կուսակցություն հետ (միասին նրանք ստացել են ձայների մոտ 52%-ը)։ Որի շնորհիվ Օլաֆ Շոլցը դարձավ կանցլեր։ 2024 թվականի հունիսին Եվրախորհրդարանի ընտրություններում իշխող կոալիցիայի երեք կուսակցությունները կարողացան ապահովել ձայների միայն 31%-ը. Այնուամենայնիվ, Շոլցն ասել է, որ կրկին մասնակցելու է ընտրություններին։ Սեպտեմբերին կոալիցիոն կուսակցությունները պարտվեցին տեղական ընտրություններում Սաքսոնիայում և Թյուրինգիայում, իսկ Բրանդենբուրգում ԳՍԴԿ-ին հաջողվեց միայն մի փոքր առաջ անցնել ԱԳՀ-ից: Նոյեմբերին կառավարությունը չկարողացավ հաստատել 2025 թվականի պետական բյուջեի նախագիծը՝ ձախ կենտրոնամետ  ԳՍԴԿ-ի և աջ կենտրոնամետ ԳԱԴ-ի միջև տարաձայնությունների պատճառով, ինչը հանգեցրեց լիբերալ նախարարների հրաժարականին, կոալիցիայի փլուզմանը և սկիզբը քաղաքական ճգնաժամ։

## Հասարակական կարծիքի հարցումներ
կենտրոն|մինի|1000x1000փքս|2025 թվականի խորհրդարանական ընտրությունների համար կուսակցությունների նախապատվությունների վերաբերյալ հարցումների միջին կորը․

## Ծանոթագրություններ


Կատեգորիա:2025 ընտրություններ
Կատեգորիա:2025 Գերմանիայում
Կատեգորիա:2025 ընտրություններ Եվրոպայում
Կատեգորիա:Սպասվող իրադարձություններ
Կատեգորիա:Ընտրություններ
Կատեգորիա:Բունդեսթագ
Կատեգորիա:Գերմանիայի քաղաքականություն
Կատեգորիա:Գերմանիայի քաղաքական պատմություն